recursal/SuperWikiNEXT-32B huggingface dataset:
1796 ஆம் ஆண்டு பெப்ரவரி மாதம் யாழ்ப்பாணத்தை ஆட்சி செய்த ஒல்லாந்தரிடமிருந்து அதனைக் கைப்பற்றியதிலிருந்து **யாழ்ப்பாணத்தில் பிரித்தானியர் ஆட்சி** ஆரம்பமானது. 1796 ஆம் ஆண்டிலிருந்து 1948 ல் யாழ்ப்பாணத்தையும் இலங்கையின் ஒரு பகுதியாக விட்டுச் செல்லும் வரை இவ்வாட்சி நீடித்தது.

இலங்கைத் தீவில் பிரித்தானியர் ஆட்சியின் ஆரம்பம்
-----------------------------------------------

1782 ஆம் ஆண்டில் இங்கிலாந்துக்கும், ஒல்லாந்து நாட்டுக்கும் இடையில் போர் மூண்டது. இதனத் தொடர்ந்து சென்னையை நிர்வகித்துவந்த பிரித்தானியத் தேசாதிபதி இலங்கைத் தீவில் உள்ள ஒல்லாந்தர் பகுதிகளைக் கைப்பற்றப் படைகளை அனுப்பினான். அப்படை திருகோணமலையில் இறங்கி அதனைக் கைப்பற்றியது எனினும், அடுத்த ஆண்டில் இங்கிலாந்தும், ஒல்லாந்தும் சமாதானம் செய்து கொண்டமையால் திருகோணமலையைத் திருப்பிக் கொடுக்கவேண்டியதாயிற்று. 1795 ல் மீண்டும் இரு நாடுகளுக்குமிடையே போர் வெடிக்கவே, சென்னையிலிருந்து சென்ற பிரித்தானியப் படைகள் மீண்டும் திருகோணமலையைக் கைப்பற்றியதுடன், பருத்தித்துறையில் இறங்கி எவ்வித எதிர்ப்புமின்றி யாழ்ப்பாணக் கோட்டையையும் கைப்பற்றிக் கொண்டன. இவ்வாறே நீர்கொழும்பு, கொழும்பு, காலி என ஒவ்வொரு நகரமாய் வீழ்ச்சியடைய இலங்கையிலிருந்த ஒல்லாந்தரின் ஆளுகைக்கு உட்பட்டிருந்த பகுதிகள் அனைத்தும் 1776 பெப்ரவரியளவில் பிரித்தானியர் வசமாயின. 

ஆரம்பத்தில் இப்பகுதிகளை நேரடியாக இங்கிலாந்தின் ஆட்சியின் கீழ் கொண்டுவர ஆலோசிக்கப்பட்டதாயினும், பல காரணங்களை முன்னிட்டு சென்னையுடன் சேர்த்து ஆட்சிசெய்ய முடிவு செய்யப்பட்டது. இந்த ஒழுங்கு நீண்ட காலம் நீடிக்கவில்லை. 1798 ல் இலங்கையிலிருந்த பிரித்தானியர் ஆட்சிப் பகுதிகள் இங்கிலாந்து அரசின் நேரடிக் கட்டுப்பாட்டுக்குள் கொண்டுவரப்பட்டது. இங்கிலாந்து அரசின் பிரதிநிதியாக தேசாதிபதி ஒருவர் நியமிக்கப்பட்டு அவர் கொழும்பில் இருந்து நிர்வாகம் நடத்தினார்.

யாழ்ப்பாண நிர்வாகம்
-------------------

தேசாதிபதிகளே யாழ்ப்பாணத்தின் நிர்வாகத்துக்கும் பொறுப்பாக இருந்துவந்தனர். இவர்கள் இலங்கையை 5 மாகாணங்களாகப் பிரித்து ஒவ்வொரு மாகாணத்தையும் ஒரு அரசப் பிரதிநிதியின் (Government Agent) நிர்வாகத்தின் கீழ்க் கொண்டுவந்தார்கள். ஆரம்ப காலங்களில் யாழ்ப்பாணத்துக்கும் கொழும்புக்கும் இடையிலான போக்குவரத்துத் தொடர்புகள் பலமாக இருக்கவில்லையாதலால் சில அரசப் பிரதிநிதிகள் ஒரு அரசனைப் போலவே நிர்வாகம் நடத்தியதாகக் கூறப்படுகிறது.
**யாழ்ப்பாணப் பண்பாடு: மறந்தவையும் மறைந்தவையும்** என்பது, இலங்கையின் யாழ்ப்பாணப் பிரதேசத்து மக்களின் வழக்கிழந்த, உருமாற்றம் அடைந்துவிட்ட அல்லது மறைந்துபோன பண்பாட்டுக் கூறுகள் பற்றி ஆராயும் ஒரு நூலாகும். யாழ்ப்பாணப் பல்கலைக்கழகத்தில் தமிழ்த்துறைப் பேராசிரியராகவும் தலைவராகவும் பணியாற்றிய பேராசிரியர் சி. சிவலிங்கராஜா இந்நூலை எழுதியுள்ளார். இந்நூல் குமரன் புத்தக இல்லம் என்னும் பதிப்பகத்தினால் 2014 ஆம் ஆண்டு கொழும்பில் அச்சிட்டு வெளியிடப்பட்டது.

நூல் வரலாறு
-----------

முதலில் யாழ்ப்பாணப் பல்கலைக்கழகத்தில் இடம்பெற்ற பேராசிரியர் சு. வித்தியானந்தன் நினைவுப் பேருரைக்காக இதே தலைப்பிலான 45 நிமிட நேர உரையொன்றை இந்நூலாசிரியர் நிகழ்த்தினார். இந்த உரை பின்னர் பத்திரிகைகளில் தொடராக வெளிவந்தது. ஆசிரியர் இதையே விரிவாக்கி கொழும்பிலிருந்து வெளியாகும் வீரகேசரி என்னும் நாளிதழின் மாத வெளியீடான கலைக்கேசரியில் தொடராக எழுதினார். பின்னர் அது மேலும் மெருகேற்றப்பட்டு நூலுருவில் வெளியிடப்பட்டது.

நோக்கம்
-------

இலங்கை முழுவதிலும் வாழும் தமிழ் மக்களின் பண்பாட்டுக் கோலங்களை ஆய்வு செய்து பதிவு செய்யவேண்டும் என்ற எண்ணத்தின் விளைவே இந்நூல் என்பது நூலாசிரியரின் முன்னுரைக் குறிப்பில் இருந்து தெரிகிறது. ஆனாலும், அக்காலத்தில் நிலவிய சூழ்நிலைகள் காரணமாக இந்த ஆய்வு யாழ்ப்பாணப் பகுதிக்குள் சுருங்கிவிட்டதையும் அவர் குறிப்பிட்டுள்ளார்.

உள்ளடக்கம்
----------

இந்நூலின் உள்ளடக்கம் அறிமுகத்தைத் தவிர்த்து 21 பகுதிகளாகப் பிரிக்கப்பட்டு ஒவ்வொன்றும் வெவ்வேறு பண்பாட்டுக் கூறுகளைப் பற்றி விளக்குகின்றன. இந்நூலில் கையாளப்பட்டுள்ள பண்பாட்டுக் கூறுகள் பின்வருமாறு:

1. உணவு
2. உறையுள்
3. ஆடை அணிகலன்கள்
4. புழங்கு பொருட்கள்
5. போக்குவரத்து
6. மொழிசார் பண்பாட்டுக் கூறுகள்
7. ஆட்பெயர் வழக்காறுகள்
8. உறவுமுறைச் சொற்கள்
9. மரபுவழிச் சீர்மியம்
10. பாரம்பரிய விளையாட்டுக்கள்
11. பாரம்பரியத் தொழில்கள்
12. திட்டுக்கள்
13. யாழ்ப்பாணத்தில் அரைவாய் மொழிப் பாடல்கள்
14. யாழ்ப்பாணத்து வாய்மொழி இலக்கியம்
15. யாழ்ப்பாணத்துக் கோயில் திருவிழாக்கள்
16. பிறப்பு முதல் ஏடு தொடக்குதல் வரையான சடங்குகள்
17. பூப்பு நீராட்டற் சடங்கு
18. திருமணச் சடங்கு
19. மரணச் சடங்கு முறைமைகள்
20. ஒப்பாரிப் பாடல்கள்
21. யாழ்ப்பாணத்து வாழ்வியலில் பஞ்சாங்கம்

மேற்கோள்கள்
-----------

1. ↑  கலைக்கேசரி இணையப் பதிப்பில் தொடரின் 2ம் பகுதி.
2. ↑  சிவலிங்கராஜா, எஸ். 2014. பக். vii
3. ↑  சிவலிங்கராஜா, எஸ். 2014. பக். ix, x.

உசாத்துணைகள்
------------

* சிவலிங்கராஜா, எஸ். யாழ்ப்பாணப் பண்பாடு: மறந்தவையும் மறைந்தவையும், குமரன் புத்தக இல்லம், கொழும்பு, 2014.
**டார்வின் வளைவு** (*Darwin's Arch*, எசுப்பானியம்: *Arco de Darwin*) என்பது பசிபிக் பெருங்கடலில் உள்ள கலாபகசுத் தீவுகளில் ஒன்றான டார்வின் தீவின் தென்கிழக்குப்பகுதியில் காணப்படும் ஒரு இயற்கையான பாறை வளைவு ஆகும். இந்த வளைவானது "தி தியேட்டர்" என்ற புனைப்பெயரைக் கொண்ட பகுதியளவு மூழ்கிய பீடபூமிப் பகுதியின் மேல் ஒழுங்கற்ற பாறையால் ஆன ஒரு வளைவு ஆகும். இந்த வளைவானது 2021 ஆம் ஆண்டு மே 17 ஆம் நாள் இயற்கையான அரிமானம் மற்றும் ஈர்ப்பு விசையின் காரணமாக நிலைகுலைந்துள்ளது. இந்த நிலைகுலைவிற்குப் பிறகு தனித்து நிற்கும் இரண்டு பாறைத்தூண்கள் மட்டும் எஞ்சி நிற்கின்றன.

டார்வின் வளைவு, அருகிலுள்ள டார்வின் தீவுடன் சேர்ந்து, ஆங்கிலேய இயற்கை ஆர்வலர் சார்லஸ் டார்வின் நினைவாகப் பெயரிடப்பட்டது. இயற்கை தேர்வின் மூலம் அவரது படிவளர்ச்சிக் கோட்பாட்டை உருவாக்க இதன் சுற்றுப்புறப் பகுதிகள் உதவின. டார்வினுக்கும், அவரது படைப்புகளுக்கும் அஞ்சலி செலுத்தும் முகமாக, சில உள்ளூர்வாசிகளும், தொழில் வல்லுநர்களும் மீதமுள்ள கல் "கோபுரங்களுக்கு" *பரிணாமத் தூண்கள்*(எசுப்பானியம்: *Los Pilares de la Evolución*) என்ற பெயரைச் சூட்டினர்.

மேற்கோள்கள்
-----------

1. ↑  "Darwin". Galapagos Conservancy. 19 June 2015 அன்று பார்க்கப்பட்டது.
2. ↑  Steve Rosenberg; Ellen I. Sarbone (2004). *The Diving Guide Galapagos Islands*. Cruising Guide Publications, Inc.. பன்னாட்டுத் தரப்புத்தக எண்:978-0-944428-70-2. .
3. ↑  Strauss, Rebecca (17 May 2021). "Breaking News: Darwin's Arch Collapses". *Scuba Diver Life*. 18 May 2021 அன்று பார்க்கப்பட்டது.
4. ↑  "Galapagos Islands: Erosion fells Darwin's Arch". பிபிசி. 18 May 2021. 18 May 2021 அன்று பார்க்கப்பட்டது.
5. ↑  Farzan, Antonia Noori (19 May 2021). "Darwin's Arch, famed Galápagos rock formation, collapses from erosion". *தி வாசிங்டன் போஸ்ட்*. 20 May 2021 அன்று பார்க்கப்பட்டது.
**எந்த மாதிரி? அட அந்தமாதிரி** ஆனையிறவு வெற்றி கொள்ளப்பட்ட உவகையில் சாந்தன், சுகுமார் கூட்டில் வெளிவந்த பாடல் ஆகும். ஒருவித நையாண்டித் தன்மையோடு அமைந்த பாடல். இப்பாடலை கவிஞர் புதுவை இரத்தினதுரை இயற்றியுள்ளார். இசைவாணர் கண்ணன், முரளி இணைந்து இசையமைத்துள்ளார்கள். மலையவன் ஒலிப்பதிவு செய்துள்ளார். தர்மேந்திரா கலையகத்தில் பாடல் ஒலிப்பதிவு செய்யப்பட்டுள்ளது. விடுதலைப் புலிகள் கலை பண்பாட்டுக் கழகத்தினால் தமிழீழத்தில் வெளியிடப்பட்டுள்ளது. ஆனையிறவு (2001) இறுவட்டில் இடம் பெற்றுள்ளது.

இப்பாடலைப் பாடியவர்கள்
----------------------

* எஸ். ஜி. சாந்தன்
* ஜெயா சுகுமார்
* திருமலைச்சந்திரன்
* நிரோஜன்
* செங்கதிர்
* மணிமொழி
* தவமலர்

பாடல் வரிகள்
------------

ஈடுவைத்து ஈடுவைத்து நந்தலாலா -தமிழ்  

ஈழம் தரப்போகிறாவே நந்தலாலா  

ஆடும்வரை ஆடிவிட்டா நந்தலாலா -இப்போ  

ஆனையிறவு எங்களிடம் நந்தலாலா  

எந்த மாதிரி அட அந்தமாதிரி  

எந்த மாதிரி அட அந்தமாதிரி -தமிழ்  

ஈழமெங்கள் கண்ணெதிரே வந்தமாதிரி  

சொந்த ஊரிலேறி நாங்கள் சென்ற மாதிரி -ஏதோ  

தேவதைகள் வந்து வரம் தந்தமாதிரி  

இந்தமாதிரி வாசம் வீசும் மாதிரி -அட  

சந்தனத்தை பூசிக்கொண்டு நின்ற மாதிரி  

ஊருக்குள்ளே போகப்போறோம் நந்தலாலா -இப்போ  

உள்ளதையும் தந்து போறா நந்தலாலா  

மாமனையே நம்பி நம்பி நந்தலாலா -இப்ப  

மாரடிச்சுக் கொள்ளிறாவாம் நந்தலாலா  

அம்பகாமம் வந்து போனார் நந்தலாலா -இப்போ  

ஆட்டிலறி தந்து போனார் நந்தலாலா  

அம்மையாரே தந்துபோவார் நந்தலாலா -எங்கள்  

அம்பாறையும் வந்துதவும் நந்தலாலா  

இந்தியாவுக் கோடிப்போனா நந்தலாலா -இப்போ  

இஸ்ரவேலுக்கு ஓடுறாவாம் நந்தலாலா  

எங்கு ஓடிப்போயும் என்ன நந்தலாலா -எங்கள்  

தம்பி தானே வெல்லப்போறான் நந்தலாலா  

ஈடுவைத்து ஈடுவைத்து நந்தலாலா -தமிழ்  

ஈழம் தரப்போகிறாவே நந்தலாலா

வெளி இணைப்புகள்
---------------

* ஆனையிறவு இறுவெட்டு பரணிடப்பட்டது 2015-08-25 at the வந்தவழி இயந்திரம்
* ஈடுவைத்து ஈடுவைத்து நந்தலாலா
**எந்திர யானை**  என்பது எந்திரத்தால் இயங்கும் யானை. பெருங்கதை என்னும் இலக்கியம் இதனைக் குறிப்பிடுகிறது. பிரச்சோதனன் என்னும் அரசன் உதயணனைக் கைது செய்ய இதனை உருவாக்கினான். 

சிறந்த சிற்பிகளைக் கொண்டு அரக்காலும் மரத்தாலும் இதனை உருவாக்கினான். தொண்ணூற்றாறு (96) போர்வீரர்கள் அதன் வயிற்றில் ஒளிந்திருக்குமாறு செய்தான். அதன் கால்களிலும், துதிக்கையிலும் போரிடுவதற்கு உரிய ஆயுதங்களை மறைத்து வைத்தான். சாலங்காயன் என்னும் படைத்தலைவன் பதினாயிரம் சதுரங்கப் படைகளுடன் எந்திர யானையை வழிநடத்திச் சென்றான். 

இந்தமாய யானை தன்னை உயிருள்ளது போலக் காட்டிப் பல பிடிகள்  புடை சூழக் காட்டில் திருந்துகொண்டிருந்தது. உதயணன் இந்த யானையைத் தன்னிடமிருந்து பிரிந்து போய்விட்ட தெய்வயானை என எண்ணித் தன்னிடமிருந்த, அதனை மயக்கும், கோடபதி என்னும் யாழை மீட்டினான். அருகில் நெருங்கினான். அப்போது யானைக்குள் இருந்த போர்வீரர்கள் வெளிப்பட்டு உதயணனைப் பலவாறு திட்டினர். அந்தச் சொற்கள் சிறியோரின் இழிசொற்கள் என எண்ணி உதயணன் நகைத்தான்.

உதயணனுக்குத் துணையாக 500 வீரர்களுடன் வந்திருந்த உதயணனின் தோழன் வயந்தகன் எந்திர யானைக்குள்ளிருந்து வெளிப்பட்ட 96 பேரையும் கொன்றான். பதினாயிரம் பேருடன் வந்திருந்த சாலங்காயன் உதயணனைத் தாக்கினான். சாலங்காயன் படைகளை உதயணன் வீழ்த்தினான். சாலங்காயன் பிரச்சோதனனுக்கு அமைச்சனாகவும் விளங்கியபடியால் அமைச்சனைக் கொல்லக்கூடாது என உதயணன் விட்டுவிட்டான். பின்னர் உதயணன் யானையைக் கொல்லத் துணிந்து வாளால் வீசினான். வாள் யானையின் கொம்பில் பட்டு முறிந்துவிட்டது. இந்த நிலையில் சாலங்காயன் உதயணனைக் கைது செய்தான்.

அடிக்குறிப்புகள்
----------------

1. ↑   கொங்குவேளிர் (கி.பி. 7 ஆம் நூற்றாண்டு). *பெருங்கதை (4 தொகுதிகள்)*. சென்னை: உ. வே. சாமிநாதையர் பதிப்பு, ஆறாம் பதிப்பு 2000, முதல் பதிப்பு 1934, வெளியீட்டு எண் 40.  உ.வே.சா. எழுதிய உதயணன் சரித்திரச் சுருக்கம்
2. ↑  பெண்யானைகள்
**குமனியா** என்பது குமன்-கிப்சாக் கூட்டமைப்பின் இலத்தீன் பெயராகும். குமனியா என்பது ஒரு பழங்குடியினக் கூட்டமைப்பாகும். இது ஐரோவாசியப் புல்வெளியின் மேற்குப் பகுதியில் 10 மற்றும் 13ஆம் நூற்றாண்டுகளுக்கு இடையில் அமைந்திருந்தது. இந்தக் கூட்டமைப்பில் இரண்டு துருக்கிய நாடோடிப் பழங்குடியினங்கள் முக்கியத்துவமுள்ளவையாக இருந்தன. அவர்கள் குமன்கள் மற்றும் கிப்சாக்குகள். குமன்கள் போலோவிதிசியர்கள் அல்லது போல்பன் என்றும் அழைக்கப்பட்டனர். இசுலாமிய ஆதாரங்களில் குமனியாவானது ***தெசுதி கிப்சாக்*** என்று அறியப்பட்டுள்ளது. பாரசீக மொழியில் இதன் பொருள் "கிப்சாக்குகளின் புல்வெளி" அல்லது "கிப்சாக்குகளுக்குப் புகலிடம் கொடுத்துள்ள அயல்நாட்டு நிலம்" என்பதாகும். உருசிய ஆதாரங்கள் இந்நாட்டை "போலோவிதிசியப் புல்வெளிகள்" அல்லது "போலோவிதிசியச் சமவெளி" என்று அழைத்தன.

மேலும் காண்க
------------

* துருக்கிய மக்கள் குழு
* குமன்கள்
* மங்கோலியர்களின் ஐரோப்பியப் படையெடுப்பு

### உசாத்துணை

1. ↑  Adjiev M. Eskenderovich, The Kipchaks, An Ancient History of the Turkic People and the Great Steppe, Moscow 2002, p.30
2. ↑  Drobny, Jaroslav (2012), *Cumans and Kipchaks: Between Ethnonym and Toponym* (PDF), pp. 205–217
**குப்வாரா மாவட்டம்** (Kupwara District), இந்தியாவின் ஜம்மு காஷ்மீர் (ஒன்றியப் பகுதி)யில் அமைந்த வடக்கு காஷ்மீர் பள்ளத்தாக்கில் இந்திய-பாகிஸ்தான் எல்லையை ஒட்டி அமைந்துள்ளது. இம்மாவட்டத்தின் தலைமையிடம் குப்வாரா நகரமாகும். இம்மாவட்டத்தின் வடக்கிலும் மேற்கிலும் ஆசாத் காஷ்மீரை எல்லையாக கொண்டுள்ளது. காஷ்மீர் சமவெளியில் வடமேற்கே, கடல் மட்டத்திலிருந்து 5300 அடி உயரத்தில் இமயமலையில் இம்மாவட்டம் அமைந்துள்ளது. மேலும் இம்மாவட்டத்தின் கிழக்கு மற்றும் தெற்கு பகுதிகளை பாரமுல்லா மாவட்டம் சூழ்ந்துள்ளது. இம்மாவட்டம் அடர்ந்த காட்டுப் பகுதிகளைக் கொண்டது. இமயமலையில் உருவாகும் *கிருஷ்ணகங்கா ஆறு* இம்மாவட்டத்தின், கிழக்கு மேற்காக பாய்கிறது.

மாவட்ட நிர்வாகம்
----------------

இம்மாவட்டம் ஹந்த்வாரா, கர்னா மற்றும் குப்வாரா எனும் மூன்று வருவாய் வட்டங்களைக் கொண்டுள்ளது. மேலும் சொகம், தாங்தர், தீத்வல், ராம்ஹல், குப்வாரா, ராஜ்வர், கிரால்போரா, லாங்கேட், வாவூரா, டெரக்ஹம் மற்றும் கலாரூஸ் என பதின்னொன்று ஊராட்சி ஒன்றியங்களைக் கொண்டுள்ளது. ஒவ்வொரு ஊராட்சி ஒன்றியதில் பல ஊராட்சி மன்றங்கள் உள்ளது.

பொருளாதாரம்
-----------

மாவட்டத்தின் பொருளாதாரம், வேளாண்மை மற்றும் கிராமத் தொழில்களையே நம்பியுள்ளது

மக்கள் வகைப்பாடு
----------------

2011 இந்திய மக்கள் தொகை கணக்கெடுப்பின் படி, குப்வாரா மாவட்டத்தின் மொத்த மக்கள் தொகை 8,75,564 ஆக உள்ளது. மக்கள் தொகை அடிப்படையில் இம்மாவட்டம், இந்தியாவின் 640 மாவட்டங்களில் 470வது இடத்தில் உள்ளது.  மக்கள் தொகை அடர்த்தி ஒரு சதுர கிலோ மீட்டருக்கு 368 ஆக உள்ளது. பாலினவிகிதம் ஆயிரம் ஆண்களுக்கு 843 பெண்கள் வீதம் உள்ளனர். எழுத்தறிவு விகிதம் 66.93 விழுக்காடாக உள்ளது.

அரசியல்
-------

குப்வாரா மாவட்டம் கர்ணா, குப்வாரா, லெலாப், ஹந்துவாரா மற்றும் லாங்கேட் என ஐந்து சட்டமன்ற தொகுதிகளை கொண்டுள்ளது.

இதனையும் காண்க
--------------

* ஜம்மு காஷ்மீர் மாவட்டப் பட்டியல்

மேற்கோள்கள்
-----------

1. ↑  Statement showing the number of blocks in respect of 22 Districts of Jammu and Kashmir State including newly Created Districts பரணிடப்பட்டது 2008-09-10 at the வந்தவழி இயந்திரம் dated 2008-03-13, accessed 2008-08-30
2. 1 2  "District Census 2011". Census2011.co.in. 2011. 2011-09-30 அன்று பார்க்கப்பட்டது.
3. ↑  "ERO's and AERO's". Chief Electoral Officer, Jammu and Kashmir. 2008-10-22 அன்று மூலம் பரணிடப்பட்டது. 2008-08-28 அன்று பார்க்கப்பட்டது.

வெளி இணைப்புகள்
---------------

| * பா
* உ
* தொ
குப்வாரா மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
|  | ஆசாத் காஷ்மீர் |  |
|  |  |  |
| ஆசாத் காஷ்மீர் | **குப்வாரா மாவட்டம்** | பந்திபோரா மாவட்டம் |
|  |  |  |
|  | பாரமுல்லா மாவட்டம் |  |

 |
சோமேஸ்வரானந்தகிரி சுவாமிகள் இந்தியாவில் காசுமீரில் அவதரித்து இலங்கையில் சைவ சமய வளர்ச்சிக்கும் ஆன்மீக எழுச்சிக்கும் தொண்டாற்றிய துறவி ஆவார். சுவாமிகள் 1977ஆம் ஆண்டு செப்டெம்பர் முதலாம் திகதி இந்தியாவில் சமாதி அடைந்தார்.

### இளமைக் காலம்

சுவாமியின் பிறப்பு, பெற்றோர் பற்றி அறிய முடியவில்லை ஆயினும் இவர் இந்தியாவின் காசுமீரில் பிறந்தார் என்பது பற்றி அறியமுடிகின்றது.. சுவாமி அவர்கள் தம் 12 ஆவது வயதிலொரு தவசியின்பால் ஆட்பட்டு வீட்டிலிருந்து வெளியேறி தவவாழ்வைக் கடைப்பிடித்தார்.

### துறவறம்

சுவாமி வீட்டிலிருந்து புறப்பட்டு பத்திரிகேதாரம் எனும் இடத்தில் சில காலம் வாழ்ந்தார். பின் பல்வேறு தலங்களையும் தரிசித்து பாண்டுவா எனும் இடத்தில் மாமுனி ஒருவருடன் இருந்தார்.

### சுவாமிகளின் இலங்கை வருகை

சுவாமி அவர்கள் தலைமன்னார் வழியாக இலங்கை யாழ்ப்பாணத்திற்கு வந்தார்.

### சுவாமிகளின் பணிகள்

மேற்கோள்கள்
-----------

1. ↑  "செட்டிபாளையம் சிவன் கோயில் ஆலய வரலாறு". 2015-06-06 அன்று மூலம் பரணிடப்பட்டது. 2015-02-26 அன்று பார்க்கப்பட்டது.
2. 1 2 3  ஆனந்த கிரி, பவளவிழாச் சிறப்பு மலர்,திருவருள் சங்கம், செட்டிபாளையம்,2015
**சோமி ரஞ்சன் தாஸ்** (*Shomie Ranjan Das*) (பிறப்பு 28 ஆகத்து 1935) ஓர் இந்தியக் கல்வியாளர் ஆவார். தூன் பள்ளியின் முன்னாள் மாணவரான இவர் இந்தியாவின் தூன் பள்ளி, மாயோ கல்லூரி, சானவார் லாரன்ஸ் பள்ளி மூன்று சிறந்த பள்ளிகளின் தலைமை ஆசிரியராக பணியாற்றியுள்ளார். இவர் முன்பு இசுக்கொட்லாந்தின் கார்டன்ஸ்டவுன் பள்ளியில் கற்பித்தார்.  இவர் ஐதராபாத்து, விசாகப்பட்டினம், மொகாலி, பெங்களூர் ஆகிய இந்திய நகரங்களில் ஓக்ரிட்ஜ் சர்வதேசப் பள்ளியை நிறுவினார்.

தொழில்
------

தூன் பள்ளியில் தனது முந்தைய கல்விக்குப் பிறகு, இவர் கொல்கத்தா கேம்பிரிச்சுப் பல்கலைக்கழகம், கேம்பிரிச்சுப் பல்கலைக்கழகத்தின் செயின்ட் சேவியர் கல்லூரி ஆகியவற்றில் பட்டம் பெற்றார். கார்டன்ஸ்டவுன் பள்ளியில் பணிபுரிந்த பிறகு, 1969 முதல் 1974 வரை மாயோ கல்லூரியின் முதல்வராக இருந்த இவர் வேல்சு இளவரசர் சார்லஸுக்கு  கற்பித்தார். இவர் 1974இல் சானவார் லாரன்ஸ் பள்ளியின் தலைமையாசிரியராகப் பண்யேற்று 1988 வரை பதவியில் இருந்தார்.

இவர் 1988 முதல் 1995 வரை தூன் பள்ளியின் தலைமையாசிரியராகப் பணியாற்றினார். இவருக்குப் பிறகு ஜான் மேசன் என்பவர் பதவியேற்றார். இவர் மாயோ கல்லூரியின் முதல்வராகவும் பணியாற்றினார். அங்கு இவர் எல்லா காலத்திலும் மிகச்சிறந்த முதல்வர்களில் ஒருவராக மதிக்கப்படுகிறார். தூன் பள்ளியிலிருந்து ஓய்வு பெற்ற பிறகு, இவர் ஒரு கல்வி ஆலோசகரானார். மேலும் இவர் நாடெங்கிலும் கிட்டத்தட்ட 76 பள்ளிகளுக்கு கல்வியில் தனது ஆலோசனையை வழங்கி வருகிறார். நாடு முழுவதும். கொல்கத்தாவில் அடமாஸ் சர்வதேசப் பள்ளியை அமைப்பதில் இவர் முக்கிய பங்கு வகிக்கிறார்.  இவர் தற்போது ஓக்ரிட்ஜ் சர்வதேசப் பள்ளியின் தலைவராக உள்ளார்.

இவர் இந்திய வழக்கறிஞரும் சமூக சீர்திருத்தவாதியுமான சதீஷ் ரஞ்சன் தாஸின் பேரன் ஆவார்.

சான்றுகள்
---------

1. ↑  Setting up a school may cost crores - Times Of India
2. ↑  "The Aryan International International School: Will to Excel". 2018-05-19 அன்று மூலம் பரணிடப்பட்டது. 2021-10-11 அன்று பார்க்கப்பட்டது.
3. ↑  Old-school values, modern charm - Hindustan Times பரணிடப்பட்டது 7 திசம்பர் 2012 at the வந்தவழி இயந்திரம்
4. ↑  "Archived copy". 18 January 2012 அன்று மூலம் பரணிடப்பட்டது. 2012-06-09 அன்று பார்க்கப்பட்டது.CS1 maint: archived copy as title (link)
5. ↑   பரணிடப்பட்டது 14 நவம்பர் 2011 at the வந்தவழி இயந்திரம்
6. ↑  The Dosco Record (1987), p.115, The Doon School Sixty Years On (1996), p.440

வெளி இணைப்புகள்
---------------

* Profile by Adamas International School
**இந்திராணி பொன்வசந்த்** (*Indirani Ponvasanth*) திராவிட முன்னேற்றக்கழக அரசியல்வாதியும், மதுரை மாநகராட்சியின் 8-ஆவது மன்றத் தலைவர் ஆவார். இவர் மதுரை மாநகராட்சியின் இரண்டாவது பெண் மேயர் ஆவார். இவர் 2022 ஆம் ஆண்டு நடைபெற்ற நகர்ப்புற மற்றும் மாநகர உள்ளாட்சித் தேர்தல்களில் மதுரையின் 57-ஆவது வார்டில் திராவிட முன்னேற்றக் கழக வேட்பாளராகப் போட்டியிட்டு வெற்றி பெற்றார். இதைத் தொடர்ந்து மதுரையின் இரண்டாவது மேயரானார்.மதுரை மாநகராட்சித் தேர்தலில் திராவிட முன்னேற்றக் கழகம் 67 இடங்களில் வெற்றி பெற்றது. மேயரைத் தேர்ந்தெடுப்பதற்கான மறைமுகத் தேர்தலில் போட்டியிட வேறு வேட்பாளர்கள் யாரும் விண்ணப்பிக்காத நிலையில் திராவிட முன்னேற்றக் கழக வேட்பாளரான இந்திராணி பொன்வசந்த் போட்டியின்றி மேயராகத் தேர்ந்தெடுக்கப்பட்டார்.

மேற்கோள்கள்
-----------

1. ↑  Mar 4, Padmini Sivarajah / TNN /; 2022; Ist, 11:09. "Indirani Ponvasanth becomes Madurai mayor". *The Times of India* (ஆங்கிலம்). 2022-03-14 அன்று பார்க்கப்பட்டது.
2. ↑  "மதுரை மாநகராட்சி 8-வது மேயராக இந்திராணி பொறுப்பேற்பு: திமுக மாவட்டச் செயலாளர்கள் புறக்கணிப்பு". *Hindu Tamil Thisai*. 2022-03-14 அன்று பார்க்கப்பட்டது.
**கோட்லா விஜய் பாஸ்கர் ரெட்டி உள் விளையாட்டரங்கம்** (*Kotla Vijay Bhaskar Reddy Indoor Stadium*) என்பது இந்திய மாநிலமான தெலங்காணாவில் ஐதராபாத்தில் அமைந்துள்ள ஒரு உட்புற விளையாட்டு அரங்கமாகும். இதனை 2003ல் முதல்வராக இருந்த நா. சந்திரபாபு நாயுடு திறந்து வைத்தார். இந்த உள் விளையாட்டு அரங்கில் சுமார் 2,000 பேர் அமரலாம். இது 2003 ல் ஆப்ரோ-ஆசிய விளையாட்டுக்கான சில நிகழ்வுகளை நடத்தியது.

இந்த அரங்கினை, விளையாட்டு விவகாரங்களைக் கவனிக்கும் மாநில அரசுத் துறையான தெலுங்காணா மாநில விளையாட்டு ஆணையம் (எஸ்ஏடிஎஸ்) பராமரிக்கிறது.

வரலாறு
------

நவம்பர் 2007இல், இந்த மைதானத்தில் ஐதராபாத்தின் மிகப்பெரிய சற்றுக்கு விளையாட்டுச் சுற்றுப்பாதை திறக்கப்பட்டது. இது 100 மீட்டர் சுற்றளவுடைய தடகளப்பாதையினைக் கொண்டது. ஆந்திராவின் முதல் தேசிய சறுக்கு விளையாட்டு (வேகம்) வாகையர் மற்றும் சர்வதேச பயிற்சியாளரான அப்பாஸ் இக்பால் லாசானியா மற்றும் சர்வதேச பயிற்சியாளரால் பயிற்சியளிக்கப்பட்ட சறுக்கு விளையாட்டு பயிற்சிக்காக வட்டப் பாதை உருவாக்கப்பட்டது. இதில் பயிற்சி பெறும் மாணவர்கள் பன்னாட்டுச் சறுக்கு போட்டிகளில், ரோலர் மற்றும் பனிச் சறுக்கு இரண்டிலும் இந்தியாவைப் பிரதிநிதித்துவப்படுத்துகின்றனர்.

லாசானியாவின் மாணவர்களின் பெற்றோர்களான சவிதா ரெட்டியால் இந்த வளையம் சாத்தியமானது. இவரது மகள் ஷ்ரத்தா ரெட்டி 2010இல் ஆசிய சறுக்குப்போட்டியில் சாம்பியன்ஷிப் பதக்கம் வென்றார்.

குழந்தைகள் மைதானத்தில் பூப்பந்து மற்றும் சறுக்குவிளையாட்டு கற்க வரலாம். லாசானியா நூற்றுக்கணக்கான குழந்தைகளுக்குப் பயிற்சி அளித்தது, அவர்களில் பலர் ஒருங்கிணைந்த ஆந்திராவையும் இறுதியில் தெலங்காணாவையும் தேசிய சாம்பியன்ஷிப்பில் பிரதிநிதித்துவப்படுத்தினர்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2021-06-02 அன்று மூலம் பரணிடப்பட்டது. 2021-05-29 அன்று பார்க்கப்பட்டது.
2. ↑
3. ↑

வெளி இணைப்புகள்
---------------

*
**உருளை அச்சு எந்திரம்** (*Cylinder press*) என்பது  அச்சுத்தொழிலில் பயன்படும் ஓர் எந்திரமாகும்.
இதில் அச்செழுத்து முடுக்கப்பட்ட சட்டம் கிடையாகக் கிடத்தப்பட்டிருக்கும். நன்கு பொருத்தப்பட்ட அது முன்னும் பின்னும் சென்று வரும். பின்னே செல்லும் போது அங்குள்ள மை உருளைகள் எழுத்துகளின் மீது மை தடவும். முன்னோக்கி வரும்போது அங்கு தாள் சுற்றிய உருளை சுழலும். அப்போது அவ்வுருளையோடு இணைந்த தாளில் அச்சுப் பதியும். பின் உருளை அவ்விடத்தை விட்டு அகன்றவுடன் அதனோடு இணைந்திருந்த அச்சுப் பதிந்த தாள் தனியே பிரிந்துவிடும். மீண்டும் உருளையில் புதிய தாள் சுற்றப்படும். இதில் பெரிய தாள்களும் கூட அச்சிட முடியும். அதாவது ஒரே நேரத்தில் 16 பக்கங்கள் அல்லது 32 பக்கங்கள் அச்சிட முடியும். இந்த உருளை எந்திரங்கள் மின் விசையால் மட்டுமே இயங்கும். இதில் ஒரே சமயத்தில் மணிக்கு இரண்டாயிரம் படிகளுக்கு மேல் அச்சிட முடியும்.

படக்காட்சியகம்
--------------

* 1814-ஆம் வருடத்திய உருளை அச்சு எந்திரம்1814-ஆம் வருடத்திய உருளை அச்சு எந்திரம்
* 1864- ஆம் வருடத்திய ஹூ என்பவரின் உருளை அச்சு எந்திரம் 1864- ஆம் வருடத்திய **ஹூ** என்பவரின் உருளை அச்சு எந்திரம்
* 1965- ஆம் வருடத்திய அச்சு இயந்திரம்1965- ஆம் வருடத்திய அச்சு இயந்திரம்

குறிப்புகள்
-----------

1. ↑  இளையர் அறிவியல் களஞ்சியம், மணவை முஸ்தபா, 1995, பக்கம் 5
தொல்காப்பியத்தில் உவம இயல் என ஒரு பகுதி உண்டு.   

பெண்ணோடு தொடர்புடைய உவமைகளை மட்டும் விளக்கும் இலக்கண நூல்கள் 15-ஆம் நூற்றாண்டில் தோன்றி வளர்ந்தன.   

இந்த நூல்களை **உவமான சங்கிரகம்** என வழங்கினர்.   

உவமான சங்கிரக நூல்கள் எனக் கொள்ளத்தக்க இலக்கண நூல்கள் தமிழில் நான்கு உள்ளன. பொருள்களை உவமையால் விளக்கும் வழக்கம் எல்லா மொழிகளிலும் உண்டு. தொல்காப்பியம்: உவம இயல் தமிழில் தொன்றுதொட்டு நிலவிவரும் பண்டைய மரபினை எடுத்து விளக்குகிறது. பின்னர் அணி இலக்கணம் பற்றி மட்டும் கூறும் சில நூல்கள் தோன்றின. அந்த அணி இலக்கணங்களில் உவமை அணி பற்றி மட்டும் கூறும் நூல்கள் உவமான சங்கிரகம் என்னும் பெயரில் தோன்றின.

மாந்தரின் உறுப்புகள் ஒவ்வொன்றையும் இன்ன உவமையால் கூறுவது மரபு என இந்த நூல்கள் சுட்டுகின்றன. சில உறுப்புகளைத் தலைமுடியில் தொடங்கி பாதத்தில் முடிக்கின்றன. இந்த முறைமையைக் ‘கேசாதிபாதம்’ என்பர். சில நூல்கள் பாதத்தில் தொடங்கித் தலைமுடியில் முடிக்கின்றன. இந்த முறைமையைப் ‘பாதாதிகேசம்’ என்பர்.

ஆண்களின் கண்ணுக்குத் தாமரை மலரையும், பெண்களின் கண்ணுக்குக் குவளை மலரையும் உவமையாகக் காட்டும் மரபு போன்ற நுட்பங்களை இந்த நூல்கள் தெரியப்படுத்துகின்றன. இவை 15 ஆம் நூற்றாண்டுக்குப் பின்னர் தோன்றி வளர்ந்த இலக்கண நெறிகள். இவற்றில் வடநூல் கருத்துகளும் இழையோடியுள்ளன.

| எண் | நூல் | காலம் | யாப்பு | பாடல் | பொருள் | பிற |
| --- | --- | --- | --- | --- | --- | --- |
| 1 | உவமான சங்கிரகம் | 15-ஆம் நூற்றாண்டு | நூற்பா | 31 (117 அடி) | பாதாதிகேசம் | - |
| 2 | இரத்தினச் சுருக்கம் | 16-ஆம் நூற்றாண்டு | கட்டளைக் கலித்துறை, வெண்பா, விருத்தம் | 71 | சேசாதிபாதம் | புகழேந்தி பாடியது, பிற பொருள்களும் உள்ளன |
| 3 | உவமான சங்கிரகம் | 17-ஆம் நூற்றாண்டு | வெண்பா அந்தாதி | 16 | கேசாதிபாதம் | குருகை திருமேனி இரத்தின கவிராயர் இதன் ஆசிரியர் |
| 4 | உவமான சங்கிரகம் | 18-ஆம் நூற்றாண்டு | விருத்தம் | 37 | பாதாதிகேசம் | 37 பாடல்களில் உவமான சங்கிரகம், பிறவற்றில் பிற பொருள். |

கருவிநூல்
---------

* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2, 2005

அடிக்குறிப்பு
-------------
```
'உவமை'   என்பது ஒரு பொருளை அதைவிடச்சிறந்த மற்றொரு பொருளோடு ஒப்பிட்டுக்கூறுவது ஆகும். உவமைத்தொடரில் உவமை முன்னும் உவமேயம் பின்னுமாக அமைந்துவரும். 'உருவகம்'  என்பது உவமையையும் உவமிக்கப்படும் பொருளையும் வேறுபடுத்தாமல் இரண்டும் ஒன்றே எனக்கூறுவது ஆகும். உருவகத்தொடரில் உவமேயம்(உவமிக்கப்படும் பொருள்)முன்னும் உவமானம் (உவமை) பின்னுமாக அமைந்துவரும்.
```

உவமை
----

### எடுத்துக்காட்டு

மதிமுகம்=மதி போன்ற முகம்
இத்தொடரில் முகம் மதியோடு ஒப்பிடப்படுகிறது.மதி+உவமை; முகம்-உவமிக்கப்படும் பொருள் உவமேயம்)

உருவகம்
-------

### எடுத்துக்காட்டு

மலர்முகம், கைமலர், விழிகயல் 
இத்தொடர் முகம்வேறு மதிவேறு என்னும் வேறுபாடின்றி, 'முகமே மதி' எனப்பொருள்படுமாறு அமைந்துள்ளது.

உவமை உருவக மாற்றம்
------------------

உவமைத்தொடரை உருவகமாக மாற்றும்பொழுது, உவமேயம் முன்னும் உவமை பின்னுமாக வருமாறு தொடர் அமைக்கவேண்டும்.
உருவகத்தொடரை உவமைத்தொடராக மாற்றும்பொழுது உவமை முன்னும் உவமேயம் பின்னுமாக வருமாறு தொடரை அமைக்கவேண்டும்.

மேற்கோள்கள்
-----------

* பத்தாம் வகுப்பு-தமிழ் இலக்கணம்-ப.எண்:61-தமிழ்நாட்டுப்பாடநூல் நிறுவனம்-மு.பதிப்பு1 - 1990
* பத்தாம்வகுப்பு-தமிழ்ப்பாடநூல்-ப.எண்:121,-தமிழ்நாடு பாடநூல் ம்ற்றும் கல்வியியல் பணிகள் கழகம்
**ராணி சாருபாலா ராஜம்மணி ஆயி சாஹிப்** (*Rani Sarubala Rajammani Ayi Sahib*) என்கிற பெயரால் அறியப்படும் **மேயர் சாருபாலா தொண்டைமான்** ஒரு இந்திய அரசியல்வாதியும், புதுக்கோட்டை அரச குடும்ப உறுப்பினரும் ஆவார். அமமுகவின் அமைப்புச் செயலாளராக உள்ளார். திருச்சிராப்பள்ளி மாநகராட்சியின் நகரத்தந்தையாக இரண்டு முறை (2001 மற்றும் 2005) தேர்ந்தெடுக்கப்பட்ட இவர் to 2009. , திருச்சி அலகு தமிழ் மாநில காங்கிரசு தலைவராக சிறிது காலம் இருந்தார். அவர் தமிழ் மாநில காங்கிரசிலிருந்து விலகி, 15 செப்டம்பர் 2016 அன்று அதிமுகவில் ஜெ. ஜெயலலிதா முன்னிலையில் இணைந்தார். ஜெயலலிதா மறைவிற்கு பிறகு கட்சி இரண்டாக பிளவுபட்ட பிறகு அம்மா மக்கள் முன்னேற்றக் கழகத்தின் கழக அமைப்பு செயலாளர் மற்றும் திருச்சி, பெரம்பலூர் நாடாளுமன்ற தொகுதி பொறுப்பாளராக பணியாற்றினார்.

இவர் திருச்சி மாநகராட்சிக்கு 2001 மற்றும் 2005 ஆகிய ஆண்டுகளில் இரண்டு முறை நகரத் தந்தையாகத் தேர்ந்தெடுக்கப்பட்டவர். தொடக்க காலத்தில் இந்திய தேசிய காங்கிரசு கட்சியில் இருந்த இவர், இடையில் திருச்சி மாவட்ட  தமிழ் மாநில காங்கிரசு கட்சியின் தலைவராகவும் பதவி வகித்தார். 2016 ஆம் ஆண்டு செப்டம்பர் 15 முதல் தமிழ் மாநில காங்கிரஸ் கட்சியில் இருந்து விலகி அ.இ.அதிமுக கட்சியில் ஜெ. ஜெயலலிதா முன்னிலையில் இணைந்தார்.

சொந்த வாழ்க்கை
--------------

சாருபாலா 1958 ஆம் ஆண்டு அக்டோபர் 7 ஆம் தேதி பிறந்தார். இவர் தத்துவயியலில் முதுகலைப்பட்டம் பெற்றவர். புதுக்கோட்டை அரச குடும்ப விளையாட்டுச் சங்கத்தின் தலைவரும், தமிழ்நாடு துப்பாக்கி சுடுதல் சங்கத்தின் துணைத் தலைவருமான புதுக்கோட்டை அரச இல்லத்தின் தற்போதைய தலைவருமான இரா. ராஜகோபால தொண்டைமானை மணந்தார். இவர்களுக்கு ரா. பிருத்விராஜ் தொண்டைமான் என்ற மகனும், ரா. ராதா நிரஞ்சனி என்ற மகளும் உள்ளனர்.

அரசியல்
-------

2009 மற்றும் 2014 மக்களவைத் தேர்தல்களின் போது, திருச்சிராப்பள்ளி மக்களவைத் தொகுதியில் போட்டியிட்டு அண்ணா திராவிட முன்னேற்றக் கழகத்தின் ப. குமாரிடம் முறையே 4,335 வாக்குகள் மற்றும் 1,00,300 வாக்குகள் வித்தியாசத்தில் தோல்வியடைந்தார். பின்னர் 2019 நாடாளுமன்றத் தேர்தலில் திருச்சிராப்பள்ளி தொகுதியில் சுயேச்சை வேட்பாளராகப் போட்டியிட்டு தோல்வியடைந்தார்.

மேற்கோள்கள்
-----------

1. ↑  Ganesan, S. (29 October 2001). "Charubala faces uphill task in Tiruchi". *தி இந்து*. Archived from the original on 2 மே 2014. .
2. ↑  "S. Sujatha elected as Trichy mayor". *ஹிந்துஸ்தான் டைம்ஸ்*. 6 June 2009. Archived from the original on 25 ஜனவரி 2013. .
3. ↑  "Sarubala joins AIADMK". *The Hindu*. 15 September 2016.. பார்த்த நாள்: 25 June 2018.
4. ↑  "Ramasundaram to retire voluntarily" (in en-IN). *The Hindu*. 2010-11-26. .
5. ↑  "=List of Candidates in TIRUCHIRAPPALLI \_ TAMIL NADU Lok Sabha 2019.html". *MyNeta.info*. 18 July 2020.. பார்த்த நாள்: 18 July 2020.
திவான் பகதூர் **சேச ஐயங்கார் சீனிவாச ராகவையங்கார்** (*S. Srinivasa Raghavaiyangar*) (18 ஜூலை 1849 - 11 திசம்பர் 1903) ஓர் இந்திய அரசு ஊழியரும், நிர்வாகியுமாவார். இவர் 1896 ஜூலை 15 முதல் 1901 அக்டோபர் 2 வரை வடோதராவின் திவானாகப் பணியாற்றினார். இவர் இந்தியப் பத்திரிகையாளர் எஸ். கஸ்தூரி ரங்க ஐயங்காரின் மூத்த சகோதரர் ஆவார்.

ஆரம்ப கால வாழ்க்கை
------------------

சீனிவாச ராகவையங்கார், 1849 ஜூலை 18 அன்று தஞ்சாவூர் மாவட்டத்தின் கங்காதரபுரத்தில் அரசு ஊழியர் எஸ். சௌந்தரராஜ ஐயங்காருக்குப் பிறந்தார். இவரது மூதாதையர்கள் விஜயநகரப் பேரரசிலும், தஞ்சாவூர் அரண்மனைகளிலும் உயர் அதிகாரிகளாக பணியாற்றியிருந்தனர். இவர், சென்னையில் கலைகளில் பட்டம் பெற்றார்.

இவர் 1880 கள்-1890களில் சென்னை மாகாணத்தின் பதிவுத்துறை தலைமை இயக்குநராகப் பணியாற்றினார்.

மகத்தான பணி
-----------

ஜூலை 1890 இல், இவர் அப்போதைய சென்னை ஆளுநர் கன்னிமாரா பிரபுவால் பதிவுத்துறை தலைமை இயக்குநராக நியமிக்கப்பட்டார். இவர், சென்னை மக்களின் பொருளாதார நிலை குறித்து விரிவான ஆய்வை மேற்கொண்டார். மேலும், 1893 ஆம் ஆண்டில்,பிரித்தானிய நிர்வாகத்தில் சென்னை மாகாணத்தின் முன்னேற்றத்திற்கான அறிக்கை இவரது மகத்தான பணியாகக் கருதப்படுகிறது.

மேற்கோள்கள்
-----------

1. ↑  "Looking back:MAKING NEWS THE FAMILY BUSINESS".
2. 1 2  Some Madras Leaders, Pg 43

குறிப்புகள்
-----------

* "Princely States of India A-J".
* *Some Madras Leaders*. Babu Bishambher Nath Bhargava. 1922.

மேலும் படிக்க
-------------

* Raghavan, K. Ranga; Seshayangar Srinivasa Raghavaiyangar (1993). *About Bygone Cherished Days: Life, Times, and Work of Dewan Bahadur S. Srinivasa Raghavaiyangar, C.I.E. and Other Distinguished Personalities*. Pankajam R. Raghavan.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
| மக்கள் | 
* Trove

 |
வங்காளதேசத்தில் சௌதங்கா மாவட்டத்தின் அமைவிடம்

  

**சௌதங்கா மாவட்டம்** (Chuadanga District) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா கோட்டத்தில் அமைந்துள்ளது. வங்காளதேசத்தின் தென்மேற்கில் அமைந்த இம்மாவட்டத்தின் நிர்வாகத் தலைமையிடம் **சௌதங்கா**  நகரம் ஆகும்.

மாவட்ட எல்லைகள்
---------------

சௌதங்கா மாவட்டத்தின் வடகிழக்கில் குஸ்தியா மாவட்டம், தென்கிழக்கில் ஜெனிதக் மாவட்டம், வடமேற்கில் மெகர்பூர் மாவட்டம் மற்றும் தென்மேற்கில் இந்தியாவின் மேற்கு வங்காளத்தின் நதியா மாவட்டம் எல்லைகளாக உள்ளது.

மாவட்ட நிர்வாகம்
----------------

1174.10 சதுர கிலோ மீட்டர் பரப்பளவு கொண்ட சௌதங்கா மாவட்டத்தை நிர்வாக வசதிக்காக ஆலம்தங்கா, சௌதங்கா சதர், ஜிபன்நகர், தமுர்ஹுடா என நான்கு வருவாய் துணை மாவட்டங்களாகப் பிரிக்கப்பட்டுள்ளது. 

மேலும் இம்மாவட்டத்தில் நான்கு நகராட்சி மன்றங்களும், முப்பத்தி இரண்டு கிராம ஒன்றியக் குழுக்களும், 345 வருவாய் கிராமங்களும், 521 கிராமங்களும் உள்ளது.

இம்மாவட்டத்தின் அஞ்சல் சுட்டு எண் 9000 ஆகும். தொலைபேசி குறியிடு எண் 0761. இம்மாவட்டம் இரண்டு நாடாளுமன்றத் தொகுதிகளைக் கொண்டுள்ளது.

பொருளாதாரம்
-----------

இம்மாவட்டத்தில் நவகங்கா, மதவங்கா, வைரப், குமார், சித்திரா முதலிய ஆறுகள் பாய்வதால் நீர் வளமும், மண் வளமும் மிக்கதாக உள்ளது. இம்மாவட்டத்தில் 894.20 சதுர கிலோ மீட்டர் பரப்பளவில் நெல், சணல், கரும்பு, வெற்றிலை முதலியன பயிரிடப்படுகிறது. இம்மாவட்டத்தில் ஒரு மதுபானத் தொழிற்சாலை செயல்படுகிறது.

மக்கள் தொகையியல்
----------------

1174.10 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 11,29,015 ஆக உள்ளது. அதில் ஆண்கள் 5,64,819 ஆகவும், பெண்கள் 5,64,196 ஆகவும் உள்ளனர். ஆண்டு மக்கள் தொகை வளர்ச்சி விகிதம் 1.13 % ஆக உள்ளது. பாலின விகிதம் 100 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 962 நபர்கள் வீதம் வாழ்கின்றனர். மாவட்ட சராசரி எழுத்தறிவு 45.9% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

கல்வி
-----

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

### கல்வி நிறுவனங்கள்

இம்மாவட்டத்தில் 12 கல்லூரிகளும், 48 உயர்நிலைப் பள்ளிகளும், ஏழு இளையோர் பள்ளிகளும், 
257 அரசு தொடக்கப் பள்ளிகளும், 120 தனியார் தொடக்கப் பள்ளிகளும், ஒரு செவிலியர் பயற்சி மையமும், 63 மதராசாக்களும், ஒரு பல்கலைக்கழகமும் உள்ளது.

மேற்கோள்கள்
-----------

1. ↑  Chuadanga District, Bangladesh
2. ↑  Community Report Chuadanga Zila June 2012
[*தொடர்பிழந்த இணைப்பு*]
**கோண ஆர்முடுகல்** என்பது நேரத்துடன் கோண வேகம் மாற்றமடையும் விகிதம் ஆகும். SI அலகுகளில் நொடி வர்க்கத்திற்கான ரோடியன்கள் (rad/s2) எனப்படுகிறது. பொதுவாக கிரேக்க எழுத்து அல்பாவினால் (**α**) குறிக்கப்படுகிறது.

கணித வரையறை
-----------

கோண ஆர்முடுகலானது பின்வரும் ஏதாவதொன்றினால் வரையறுக்கப்படுகிறது:

{\displaystyle {\alpha }={\frac {d{\omega }}{dt}}={\frac {d^{2}{\theta }}{dt^{2}}}} , அல்லது
{\displaystyle {\alpha }={\frac {a\_{T}}{r}}} ,
இங்கு {\displaystyle {\omega }} என்பது கோண வேகம், {\displaystyle a\_{T}} என்பது நேர்கோட்டு தொடலி ஆர்முடுகல், {\displaystyle r}, (பொதுவாக பொருள் நகர்கின்ற வட்டப்பாதையின் ஆரை), ஆள்கூற்று அமைப்பின் மையத்திலிருந்தான தூரம், அது விரும்பும் புள்ளியின் {\displaystyle \theta }, {\displaystyle \omega } ஆகியவற்றை வரையறுக்கிறது.

இயக்க சமன்பாடு
--------------

இரு பரிமாண சுழற்சி இயக்கத்திற்கு நியூட்டனின் இயக்க விதிகளைக் கொண்டு முறுக்கத்திற்கும் கோண ஆர்முடுகலிற்கும் இடையிலான தொடர்பை பின்வருமாறு விபரிக்கலாம்:

{\displaystyle {\tau }=I\ {\alpha }} ,
இங்கு {\displaystyle {\tau }} என்பது உடலில் பிரயோகிக்கப்படும் மொத்த முறுக்கம், {\displaystyle I} என்பது உடலின் சடத்துவத்திருப்பம்.

### மாறா ஆர்முகல்

ஓர் பொருளின் முறுக்கம் {\displaystyle {\tau }} இன் அனைத்து நிலையான மதிப்பிற்கும், கோண ஆர்முடுகலும் நிலையானதாக இருக்கும். இச்சந்தர்ப்பத்தில் மேல் தரப்பட்ட சமன்பாடு கோண ஆர்முடுகலிற்கு நிலையான மதிப்பை வழங்கும்:

{\displaystyle {\alpha }={\frac {\tau }{I}}.}
### மாறும் ஆர்முடுகல்

மாறும் முறுக்கத்தையுடைய யாதேனும் பொருளின் ஆர்முடுகலும் நேரத்துடன் மாறுபடும். மேல் தரப்பட்ட சமன்பாடானது நிலையான மதிப்பை எடுக்காது வகையீட்டுசமன்பாடாக ஆகும். இந்த வகையீட்டுச் சமன்பாடு அமைப்பின் இயக்க சமன்பாடாக இருப்பதால் அதனைக்கொண்டு அமைப்பின் இயக்கத்தை முழுமையாக விபரிக்கலாம். இதுவும் கோண ஆர்முடுகலைக் கணிப்பதற்கான சிறந்த வழிகளில் ஒன்று.

மேலும் பார்க்க
--------------

* கோண உந்தம்
* கோணக் கதி
* கோண வேகம்
* சுழற்சி

சான்றுகள்
---------

1. ↑  "காப்பகப்படுத்தப்பட்ட நகல்". 2012-02-22 அன்று மூலம் பரணிடப்பட்டது. 2013-06-29 அன்று பார்க்கப்பட்டது.
உருமாற்ற வளர்காரணி-பீட்டா ஒன்று (TGF-β1) புரத வடிவ கட்டமைப்பு
உருமாற்ற வளர்காரணி-பீட்டா இரண்டு (TGF-β2) புரத வடிவ கட்டமைப்பு
உருமாற்ற வளர்காரணி-பீட்டா மூன்று (TGF-β3) புரத வடிவ கட்டமைப்பு
**உருமாற்ற வளர்காரணி-பீட்டா** (Transforming growth factor beta; TGF-β) என்னும் புரதம், உயிரணு பெருக்கம், உயிரணு மாற்றம் மற்றும் பெரும்பான்மையான உயிரணுக்களின் பிற செயல்களைக் கட்டுப்படுத்துகிறது. இது, நோயெதிர்ப்பு, புற்று நோய், இதய நோய், சர்க்கரை நோய், மார்ஃபான் நோய் அறிகுறிகளின் தொகுப்பு மற்றும் லோயெஸ்-டையட்ஸ் நோய் அறிகுறிகளின் தொகுப்பு ஆகிய உடல்நல பணிகள்/சீர்கேடுகளில் செயலாற்றுகிறது.

உருமாற்ற வளர்காரணி-பீட்டா புரதம் குறைந்தபட்சம் மூன்று ஓரின வடிவங்களில் (TGF-β1, TGF-β2 மற்றும் TGF-β3) சுரக்கப்படுகின்றது. இக்குடும்ப புரதங்களின் நிறுவன உறுப்பினரான TGF-β1, உருமாற்ற வளர்காரணி-பீட்டா (TGF-β) என்னும் இயற்பெயராலேயே அழைக்கப்படுகிறது. உருமாற்ற வளர்காரணி-பீட்டா குடும்பம், பல வளரூக்கிகளைக் கொண்ட உருமாற்ற வளர்காரணி-பீட்டா உயர் குடும்பத்தைச் சார்ந்தவையாகும்.

உருமாற்ற வளர்காரணி-பீட்டா, இயல்பான புறத்தோல் உயிரணுக்களிலும், இளங்கட்ட புற்றுதோற்றத்திலும் சுருக்கக் காரணியாகச் செயலாற்றுகின்றது.

உருமாற்ற வளர்காரணி-பீட்டாவைச் சுரக்கும் சில உயிரணுக்கள் அதற்கான ஏற்பிகளையும் கொண்டுள்ளன. இவ்விதம் காரணிகளைச் சுரக்கும் உயிரணுக்களின் மீதே செயலாற்றுதல் தன்சுரப்பு சமிக்ஞை எனப்படும். புற்று உயிரணுக்களால் அதிகமாகச் சுரக்கப்படுகின்ற உருமாற்ற வளர்காரணி-பீட்டா அண்மையில் உள்ள உயிரணுக்களின் மீதும் செயல்புரிகின்றது.

இதையும் காண்க
-------------

* உருமாற்ற வளர்காரணி-ஆல்ஃபா

மேற்கோள்கள்
-----------

1. ↑  "Glycoproteomic analysis of two mouse mammary cell lines during transforming growth factor (TGF)-beta induced epithelial to mesenchymal transition". 7thspace.com. 2009-01-08. 2011-12-11 அன்று பார்க்கப்பட்டது. Unknown parameter `|coauthors=` ignored (உதவி)
**உருளை உலர்முறை** (Drum drying) என்பது உருளை வடிவ கலனை கொண்டு மூலப்பொருட்களிலிருந்து திரவங்களை அகற்றி உலர்த்துவது ஆகும். உருளை உலர்முறை செயல்பாட்டில், தூய மூலப்பொருட்கள் குறைவான வெப்பநிலையில் , சுழற்றுதல் மூலம் உலர்த்தப்படுகின்றன. இந்த செயல்முறை முட்ந்த பிறகு பொருளானது அரைக்கப்பட்டு தூள் மற்றும் துகள்களாக மாற்றப்படுகின்றது. நவீன திருத்தியமைக்கபட்ட எந்திரங்கள் மூலம் உலர்த்தப்படுபைவ அவற்றின் உண்மையான நறுமணத்தோடும், வண்ணத்துடனும், சத்துக்களுடனே கிடைக்கின்றன.

உருளை உலர்முறையில் பிசுபிசுப்பான மூலப்பொருட்களைக் கூட உலர்த்த முடியும் என்பது அவ்வமைப்பின் சிறப்பாகும். உருளை உலர்த்திகள் சுத்தமாக உள்ளதுடன், பயனபடுத்தவும், பராமரிக்கவும் மிகவும் எளிதாக உள்ளது.

உருளை உலர்முறை பயன்படுத்தக்கூடிய பிற தயாரிப்புகள் உதாரணமாக, மாப்பொருள், தட்டுகள், காலை உணவு தானியங்கள், குழந்தை உணவு, உடனடியாக அரைக்கப்பட்ட உருளைக்கிழங்குகள் குளிர் நீரில் -கரையக்கூடியதாக உருவாக்கப்படுகின்றன.

மேற்கோள்கள்
-----------

1. ↑   *Encyclopedia of Agriculture, Food, and Biological Engineering*. Marcel Dekker, Inc.. பக். 211–214. பன்னாட்டுத் தரப்புத்தக எண்:0-8247-0938-1.
கடல்வழி முதுகெலும்புகளில் லார்வா மேம்பாட்டில் உருமாற்றத்தை அல்ஃப்ரெத் மாத்தியு ஜியார்ட் என்பவர் கண்டறிந்தாா். இன்று வரை, இந்த வாழ்க்கை வரலாறானது ஒரு சிறிய எண்ணிக்கையிலான பாலிகேட் வகைபாட்டில், சில சாகுளோஸ்சன் மெல்லுடலிகளிலும் அறியப்படுகிறது, அத்துடன். சில சந்தர்ப்பங்களில், லார்வா மாறுபாடு ஒரு 'பிளாஸ்டிக்' பண்பு ஆகும், அது சுற்றுச்சூழலுக்கு இடைப்பட்டதாக இருக்கும். மற்ற சந்தர்ப்பங்களில், லார்வா வகை மரபணு ரீதியாக தீர்மானிக்கப்படுகிறது - ஒரு சிறந்த எடுத்துக்காட்டு Polychaete(முட்புச்சி) Streblospio benedicti ஆகும், அங்கு சில தாய்மார்கள் சிறு பிளாங்டான் முட்டைகள் மற்றும் பிற விலங்குகள்  பெரிய கருவுணவு முட்டைகளைவெளியிடும்
. எந்தவொரு வழக்கிலும், லார்வா வகைகளில் ஏற்படும் மாறுபாடு பொதுவாக லார்வாக்களின் உற்பத்திக்கு உட்படுத்துகிறது, இது உணவு முறை மற்றும் / அல்லது வளர்ச்சி நேரங்களில் வேறுபடுகிறது

மேற்கோள்கள்
-----------

1. ↑  "Learn About Tubeworms". 30 ஏப்ரல் 2015 அன்று மூலம் பரணிடப்பட்டது. 8 June 2015 அன்று பார்க்கப்பட்டது.
2. ↑  Levin, L. A. (1984). "Multiple patterns of development in Streblospio benedicti Webster (Spionidae) from three coasts of North America". *Biological Bulletin* **166**: 494–508. .
**பூட்டும் உருளைகளைக்** கொண்டிருக்கும் வளி-இயக்க குழலாசனம்  

\* மஞ்சள்: பொதியுறை  

\* மந்த நீலம்: உந்துத் தண்டுக்குழலுடன் துமுக்கிக்குழல்  

\* மந்த செம்மஞ்சள்: தோட்டா  

\* திட செம்மஞ்சள்: வளி-உந்துத் தண்டு  

\* சிகப்பு: நழுவி/பின்னடைப்பு  

\* ஊதா: பூட்டும் உருளைகள்  

\* பச்சை: பூட்டும் துண்டு  

\* திட நீலம்: ஆணி  

\* கருப்பு: வாங்கி
சுடுகலன் இயக்க அமைப்புகளில், **உருளை பூட்டுதல்** எனும் சொல்லானது, உருளைகளைக் கொண்டு ஆணியை பூட்டுவதை குறிக்கும். இந்த முறையை பிரயோகிக்கும் சில எடுத்துக்காட்டுகள் எம்.ஜி.42, ரெயின்மெட்டல் எம்.ஜி. 3 எந்திரத் துப்பாக்கிகள், மற்றும் சி.சட். 52 கைத்துப்பாக்கி.

எச்.கே. ஜி3-யில் இருக்கும் உருளை-தாமத பின்தள்ளுதல் இயக்கத்திலும் இதே போன்ற உருளைகளை பயன்படுத்துவதால், சிலநேரம் தவறுதலாக இதையும் உருளை பூட்டுதல் என்பர், ஆனால் உருளை-தாமத பின்தள்ளுதலில் ஆணியும் பூட்டப் படுவதில்லை, குழலின் பின்னுதைப்பும் இருப்பதில்லை.

இயங்குமுறை விளக்கம்
-------------------

### பாகங்களும் இரும்பிதழும்

பூட்டிய நிலையில் உள்ள - குழல், நழுவி மற்றும் பூட்டும்-துண்டு
சி.சட். 52 கைத்துப்பாக்கி உருளைப் பூட்டை பிரயோகிக்கிறது, நழுவி, குழல், பூட்டும்-துண்டு மற்றும் உருளைகள் இங்கே காணலாம். இயல்பாக, பின்னுதைப்புச் சுருள்வில் பூட்டும்-துண்டை பின்பக்கமாக தள்ளும், இதனால் இது குழலையும் பின்தள்ளி, பூட்டும்-உருளைகளை அதன் குழிகளுக்குள்ளேயே பிடித்து வைக்கிறது. (இங்கே சில படங்களில், பின்னுதைப்புச் சுருள்வில் கழற்றப்பட்டு இருக்கும்)

துப்பாக்கி சுடப்படுகையில், குழல், நழுவி மற்றும் பூட்டும்-துண்டு (படத்தின் வலது பக்கத்தில்) ஆகியவை ஒரு சற்றே பின்பக்கமாக நகரும், அப்போது பூட்டும்-துண்டு மட்டும் சட்டத்தின்மேல் இருக்கும் ஒரு இரும்பிதழால் தடுத்து நிறுத்தப்படும். (படத்தில் இடப் பக்கத்தில் தடுக்கும் இரும்பு-இதழை ஒரு குச்சியால் சுட்டிக் காட்டப்பட்டுள்ளது).

### பூட்டு அவிழ்தல் / விடுவிப்பு

இரும்பிதழால் பூட்டும்-துண்டு நிறுத்தப்பட்ட பின்பு; நழுவியும் உருளைகளும், பூட்டும்-துண்டின் குழியான பகுதியை அடையும் வரை, தொடர்ந்து பின்னோக்கி நகரும். அதன்பிறகு உருளைகள் உள்பக்கமாக நகர்ந்து, நழுவியை குழலில் இருந்து  விடுவிக்கும். 

* பூட்டை அவிழ்க்கும் இரும்பிதழ். பூட்டை அவிழ்க்கும் இரும்பிதழ்.
* பூட்டு அவிழ்தலின் துவக்கம் பூட்டு அவிழ்தலின் துவக்கம்
* முழுமையாக அவிழ்ந்த / திறக்கப்பட்ட நிலை முழுமையாக அவிழ்ந்த / திறக்கப்பட்ட நிலை

### முன்நகர்வு இயக்கம்

அதேவேளையில், பூட்டும்-துண்டால் குழல் நிறுத்தப்படும். பின்னுதைப்புச் சுருள்வில்லின் அழுத்தத்திற்கு எதிரான உந்தம், நழுவியை முன்பக்கமாக செலுத்தும். மற்ற வடிவமைப்புகளைப் போலவே முன்னோக்கிய நகர்வின்போது, சேமகத்தில் இருந்து ஒரு புதிய வெடிபொதியை நழுவி பிரித்தெடுத்துச் செல்லும்.  

நழுவி முன்னோக்கி நகர்கையில், பூட்டும்-துண்டு வெளித்தள்ளும் அழுத்தத்தை உருளைகளின் மீது செலுத்தும். உருளைகளின் குழிகளை அடைந்தவுடன், பூட்டும்-துண்டு உருளைகளை அக் குழிகளுக்குள் தள்ளிவிட்டு, பூட்டும்-துண்டு முன்நகர்ந்து நழுவியின் குழிக்குள் பதிந்து, நழுவியை மீண்டும் குழலோடு பூட்டுகிறது. குழலும் நழுவியும் சற்று முன்நகர்ந்து நின்றபின், அடுத்த சுழற்சிக்கு தயாராகிவிடும்.

மேற்கோள்கள்
-----------

1. ↑
2. ↑  Muramatsu, Kevin (18 July 2012). *The Gun Digest Book of Automatic Pistols Assembly/Disassembly*. Iola, Wisconsin: Gun Digest Books. பக். 216–225. பன்னாட்டுத் தரப்புத்தக எண்:1-4402-3006-4. . 
[*தொடர்பிழந்த இணைப்பு*]
3. ↑  "காப்பகப்படுத்தப்பட்ட நகல்" (PDF). 2012-02-29 அன்று மூலம் (PDF) பரணிடப்பட்டது. 2017-06-13 அன்று பார்க்கப்பட்டது.
தலையில் குட்டுதல்
பூவின் பெயர்களைச் சொல்லி விளையாடும் விளையாட்டின் பெயர் **பூச்சொல்லி**.

ஆடும் முறை
----------

ஆட்டத்தில் இரண்டு அணிகள் இருக்கும். ஒரு அணியிலுள்ள அனைவரும் வெவ்வேறு பூக்களின் பெயர்களைப் பொத்தியாளிடம் கூறுவர். அவர்கள் உள்நோக்கி உள்வட்டமாக அமர்வர். இரண்டாவது அணியினர் வெளிவட்டமாக அமர்ந்து அவர்களின் கண்ணைப் பொத்துவர். 

பொத்தியாள் வட்டத்தின் நடுவில் நின்றுகொண்டு அவர்கள் சொன்ன பூவின் பெயர்களில் ஒன்றைச் சொல்லி அழைப்பார். அந்தப் பூவின் பெயரைச் சொன்னவரின் கண்கள் திறந்து விடப்படும். அவர் பொத்தியாளிடம் வருவார். பொத்தியாள் அவரின் கண்ணைப் பொத்திக்கொள்வார். வட்டத்தில் கண்களைப் பொத்திய அணியினரில் ஒருவர் வந்து பொத்தியாள் கண்பொத்தியிருப்பவர் தலையில் அவருக்கு வலிக்காமல் ஒரு குட்டுப் போடுவார். கண் பொத்திக்கொண்டிருப்பவர் குட்டியவர் யார் எனச் சொல்லவேண்டும். இதற்கு மூன்று வாய்ப்புகள் தரப்படும். அதற்குள் கொட்டியவர் யார் என்று சொல்லிவிட்டால் அவரது அணியினர் வெளியணியாகி எதிர் அணியினரின் கண்ணைப் பொத்தலாம். சொல்லாவிட்டால் அந்தப் பூச்சொல்லி அணியிலிருந்து மற்றொருவர் அழைக்கப்பட்டுக் கண் பொத்தப்பட்டுக் குட்டப்படுவார். 

இப்படி இது விளையாடப்படும்.

இவற்றையும் பார்க்க
------------------

* தமிழர் விளையாட்டுகள் (அண்மைய காலம்)

கருவிநூல்
---------

* கி. ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல் வெளியீடு, 1982.
**இரவீந்திரன் நாயர்** (Raveendran Nair) தனது மேடைப் பெயரான **பூஜாப்புரம் ரவி** (Poojappura Ravi) என பிரபலமாக அறியப்படும் இவர் இந்திய நடிகராவார். முதன்மையாக மலையாளத் திரைப்படங்களில் நகைச்சுவை வேடங்களில் கவனம் செலுத்துகிறார். மேடை நடிகராக இருந்த இவர் "கலாநிலையம் டிராமா விஷன்" என்ற பிரபல நாடக நிறுவனத்தின் ஒரு பகுதியாக இருந்தார். 1970களின் நடுப்பகுதியில் மலையாளத் திரைப்படங்களில் நடிக்கத் தொடங்கினார். கேரளாவில் தயாரிக்கப்பட்ட பல "கருப்பு வெள்ளை" திரைப்படங்களில் இவர் நடித்துள்ளார். இவர், பெரும்பாலும் குணச்சித்திர நடிகராக பல படங்களில் நடித்துள்ளார். இவரது திரைப்படங்களின் பட்டியலின் சரியான எண்ணிக்கை புதுப்பிக்கப்படவில்லை என்றாலும், இவர் 600 படங்களை தாண்டிவிட்டார். 1990களில் தொலைக்காட்சி நாடகங்களிலும் நடித்துள்ளார். இப்போது இவர் மலையாளத் தொலைக்காட்சியிலும் திரைப்படங்களிலும் பரபரப்பான நடிகராக இருக்கிறார்.

தொழில்
------

இவரது சிறந்த கதாபாத்திரம் 1992 இல் வெளிவந்த *கல்லன் கப்பலில் தானே-* என்ற படத்தில் சுப்பிரமணியம் சுவாமி என்ற வேடத்தில் இருந்தது. 1978- இதோ ஒரு மனுஷ்யன், 1979- ஜீவிதம் ஓரு கணம், 1985-கீர்த்தனம், 1985-பாதமுத்யம், 1988-சாரவலயம் போன்றத் திரைப்படங்களில் குட்டன் பிள்ளை என்ற காவலர் வேடத்தில் நடித்தது குறிப்பிடத்தக்கதாகும்.

தனிப்பட்ட வாழ்க்கை
------------------

இரவி, கேரளாவின் திருவனந்தபுரத்தில் உள்ள பூஜாப்புரத்தில், மாதவன் பிள்ளை, பவானியம்மா ஆகியோருக்குப் நான்கு குழந்தைகளில் மூத்தவராக பிறந்தார். சின்னம்மா நினைவு பெண்கள் உயர்நிலைப் பள்ளியிலும், திருமலை மேல்நிலைப்பள்ளியிலும் தொடக்கக் கல்வியைப் பெற்றார். இவருக்கு தங்கம்மா என்பவருடன் திருமணம் நடந்தது. இந்த தம்பதிக்கு இலட்சுமி என்ற ஒரு மகளும், ஹரி குமார் என்றஒரு மகனும் உள்ளனர்.

மேற்கோள்கள்
-----------

1. ↑  "Good comedy films will never fail: Poojappura Ravi". malayalamrocks.com. 30 September 2011. 2012-04-25 அன்று மூலம் பரணிடப்பட்டது. 2011-11-10 அன்று பார்க்கப்பட்டது.
2. ↑

வெளி இணைப்புகள்
---------------

```
ஐ.எம்.டி.பி இணையத்தளத்தில் பூஜாப்புரம் இரவி 
```

* Poojappura Ravi at MSI
**மகாராணி சக்கரவர்த்தி** *(Maharani Chakravorty)* ஓர் இந்திய மூலக்கூற்று உயிரியலாளர். இவர் முதன்முதலில் இந்தியாவிலும் கிழக்கு ஆசியாவிலும் மீள்சேர்க்கை மரபன் நுட்பங்கள் பற்றிய ஆய்வகப் பாடத்தைத் தொடங்கி நடத்தினார்.

இளமையும் கல்வியும்
------------------

இவர் 1937 இல் கொல்கத்தாவில் பிறந்தார். இவர் தன் தாய்வழித் தாத்தாவின் தாக்கத்தால் அறிவியலிலும் கணித்த்திலும் ஆர்வத்தை வளர்த்துக் கொண்டார். இவர் 1950 இல் பள்ளிப் படிப்பை முடித்தார். கொல்கத்தா மாநிலக் கல்லூரியில் அறிவியலில் இளவல் பட்டமும் கொல்கத்தா பல்கலைக்கழகத்தில் முதுவர் பட்டமும் பெற்றார். முனைவர் பட்ட்த்தை கொல்கத்தா போசு நிறுவனத்தில் பெற்றார்.

ஆராய்ச்சி
---------

இவர் தன் முனைவர் பட்டத்தை நுண்ணுயிரியல் புரதத் தொகுப்பு எனும் தலைப்பில் கொல்கத்தா போசு நிறுவனத்தில் முனைவர் தேவி பிரசாத் பர்மா அவர்களின் வழிகாட்டுதலில் ஆய்வு மேற்கொண்டு பெற்றார். இவர் தன் முனைவர் ஆய்வினூடாக அசோபாக்டர் வினெலாண்டி நுண்ணுயிரியில் இருந்து எடுத்த துகள்மத்தைப் பயன்படுத்தி உயிர்க்கலம் சாராது புரதம் தொகுக்கும் முறையையைச் செயல்முறைவழி விளக்கினார். இவர் தன் முதுமுனைவர் பட்ட்த்துக்கான ஆய்வை நியூயார்க் பல்கலைக்கழகத்தின் மருத்துவப் பள்ளியில் உள்ள பி. எல். ஒரேக்கர் ஆய்வகத்தில் உயிர்நொதி வேதியியலில் மேற்கொண்டார். இவர் குச்சுயிரியலிலும் நச்சுயிரியலிலும் சிறப்பு பயிற்சி அமெரிக்க இலாங் ஐலண்டு நகர கோல்டு சுப்பிரிங் ஆர்பர் ஆய்வகத்தில் எடுத்தார்.

ஆய்வுகளை முடித்த்தம் இந்தியாவுக்குத் திரும்பிய இவர், போசு நிறுவனத்தில் பணியில் சேர்ந்தார்.அங்கு ஒருகல உயிரிகளின் வளர்சிதை மாற்றம் பற்றிய ஆய்வில் ஈடுபட்டார்.பின்னர், வாரணவாசி இந்துப் பல்கலைக்கழகத்தில் உயிர்வேதியியல் துறையில் சேர்ந்தார். இங்கு இவர் ஓம்புயிரி ஊடாக நிகழும் இருவகை நச்சுயிரி இனப்பெருக்கத்தின் உயிர்வேதியியல் வேறுபாடுகளைப் பற்றி ஆய்வு மேற்கொண்டார்.

தகைமைகளும் விருதுகளும்
----------------------

* பனாரசு அல்லது வாரணவாசி இந்து பல்கலைக்கழகத்தின் மருத்துவ அறிவியல் நிறுவனத் தகைமைச் சான்றிதழ் (1975–76)
* \* பனாரசு அல்லது வாரணவாசி இந்து பல்கலைக்கழகத்தின் மருத்துவ அறிவியல் நிறுவனச் சிறந்த ஆய்வு விருது (1979)
* இந்திய மருத்துவ ஆராய்ச்சிக் கழகத்தின் இட்சானிகா பேச்சாற்றல் விருது (1979)
* இந்திய மருத்துவ ஆராய்ச்சிக் கழகத்தின் ஒய். எஸ். நாராயணராவ் விருது (1981
* இந்திய மருத்துவ மன்றத்தின் அரி ஓம் ஆசிரம அலெம்பிக் ஆராய்ச்சி விருது (1981)
* ஜே. சி. சென்குப்தா நினைவு விருது
* பேராசிரியர் தர்சன் அரங்கநாதன் நினைவு விருது (2007), இந்திய தேசிய அறிவியல் கழகம்.

இவர் தன்னுடன் ஆய்வுசெய்த அறிவியலாளரான முனைவர் தேவி பிரசாத் பர்மாவை மணந்தார். இவர்கட்கு இரு குழந்தைகள் உண்டு.

மேற்கோள்கள்
-----------

1. 1 2 3  Chakravorthy, Maharani. "Why and how I became a scientist" (PDF). Lilavati's daughters. 25 November 2012 அன்று பார்க்கப்பட்டது.
2. ↑  "Author Profile : Maharani Chakraborthy". Pearson. 25 November 2012 அன்று பார்க்கப்பட்டது.
**போசு-ஐன்ஸ்டைன் செறிபொருள்** (*Bose–Einstein condensate*) என்பது 1924 ஆம் ஆண்டில் இந்திய இயற்பியலாளரான சத்தியேந்திர நாத் போசு மற்றும் ஐன்ஸ்டைன் ஆகியோரால் முன்னுரைக்கப்பட்ட போசு-ஐன்ஸ்டைன் செறிவொடுக்கம் என்ற குவாண்டம் விளைவினால் உருவாக்கப்படும் ஒரு நிலை. 
திண்மம், திரவம், வளிமம் மற்றும் பிளாஸ்மா ஆகிய பொருள்களின் நான்கு நிலைகளுக்கு அடுத்து ஐந்தாவது நிலையாகக் கருதப்படுகிறது இந்த போசு-ஐன்ஸ்டைன் செறிபொருள்.

நோபல் பரிசு
-----------

1995-இல் முதன் முதலில் இந்த போசு செறிபொருளை உருவாக்கியதற்காக **கார்னெல்**, **வெய்மேன்**, **கெட்டர்லே** ஆகிய இயற்பியலாளர்களுக்கு நோபல் பரிசு 2001-இல் வழங்கப்பட்டது.

போசு-ஐன்ஸ்டைன் செறிவொடுக்கம்
----------------------------

போசு செறிபொருளில் உள்ள அணுக்களின் டீ பிராய் (*de Broglie*) அலைநீளமானது சராசரி அணுவிடைத்தொலைவிற்கு *சமமாக* இருப்பதால் அனைத்து அணுக்களும் ஒரே குவாண்டம் அடிநிலையை அடைகின்றன. எனவே அனைத்து அணுக்களும் ஒரே குவாண்டம் அலைச்சார்புகளைப் பெறுகின்றன. இதுவே போசு-ஐன்ஸ்டைன் செறிவொடுக்கம் ஆகும்.

போசு செறிபொருளின் பயன்பாடுகள்
-----------------------------

* போசு செறிபொருள்கள் அணு லேசர்களை உருவாக்கப் பயன்படுகின்றன—லேசர்களில் உள்ள ஃபோட்டான்(*ஒளித்துகள்*?)களுக்குப் பதில் அணுக்கள் இருந்தால் அதுவே **அணு லேசர்** ஆகும்.
* மீபாய்மத்தன்மை(*superfluidity*)யைப் பற்றி அறிய உதவுகிறது.
**வெள்ளாங்கோவில்** (Vellankoil) இந்தியா-தமிழ்நாடு மாநிலம், ஈரோடு மாவட்டத்தில் வெள்ளாங்கோவில் அமைந்துள்ளது.  இது கோபிச்செட்டிப்பாளையம் என்ற ஊரில் இருந்து 10 கி.மீ தொலைவிலும்,பெருந்துறையிலிருந்து 20 கி.மீ தொலைவிலும் ஈரோட்டிலிருந்து 30 கி.மீ தொலைவிலும் உள்ளது.

கல்வி
-----

அரசு முதல்நிலை மற்றும் மேல்நிலைப் பள்ளிகள் சிறப்பாக செயல்பட்டு வருகிறது.

பொருளாதாரம்
-----------

பவானி சாகர் அணைக்கட்டிலிருந்து பாய்கின்ற கீழ்பவானி கால்வாய் பாசனமும் மற்றும் கிணற்றுப் பாசனமும் மூலமாக நடைபெறும் விவசாயம் முக்கியத் தொழிலாகும்.நெல்,மஞ்சள்,வாழை,கரும்பு முக்கியப் பயிர்களாகும்.

வெள்ளாங்கோவிலின் முறுக்கு பெயர்பெற்றது.கைத்தறி நெசவுத் தொழிலும் சிறப்பாக முன்பு நடந்து வந்தது.

கோவில்
------

ஐப்பசி மாதம் இந்தியா முழுவதும் கொண்டாடப்படும் தீபாவளி பண்டிகைக்கு சில நாட்கள் முன்னதாக அல்லது பின்னதாக வரும் புதன் மற்றும் வியாழக்கிழமைகளில் பள்ளி மாரியம்மன் பண்டிகை சிறப்பாக கொண்டாடப்பட்டு வருகிறது.அக்கம் பக்கத்து கிராமத்து மக்கள் மாட்டு வண்டிகளில் தங்களது விளைநிலங்களில் விளைந்த விளைபொருட்களை காணிக்கையாக செலுத்தி வழிபடுவர்.

சான்றுகள்
---------

  


1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.